અગાઉ ચેન્નઈ સુપર કિંગ્સે ટૉસ જીતીને હૈદરાબાદને બેટિંગ આપી હતી. લીગ મેચોમાં શાનદાર પ્રદર્શન કરનારા શિખર ધવન પાસેથી ટીમને વધુ એક મોટી ઈનિંગની આશા હતી. જોકે, દીપક ચહરે તેને પ્રથમ બોલે જ બોલ્ડ કરી CSKના કેપ્ટન ધોનીના નિર્ણયને યોગ્ય સાબિત કર્યો હતો. બાદમાં શ્રીવત્સ ગોસ્વામી 12 રન બનાવી આઉટ થયો હતો. હૈદરાબાદને સૌથી મોટો ફટકો ત્યારે પડ્યો જ્યારે IPL11નો સૌથી સફળ બેટ્સમેન કેપ્ટન કેન વિલિયમ્સન(24) આઉટ થયો. બાદમાં મનીષ પાંડે (8), શાકિબ અલ હસન(12) અને યુસુફ પઠાણ (24)ની વિકેટો ઝડપથી પડી જતા હૈદરાબાદનો સ્કોર 6 વિકેટે 88 રન થઈ ગયો હતો. સાતમા ક્રમે રમવા આવેલા કાર્લોસ બ્રેઈથવેટે 29 બોલમાં અણનમ 43 રનની મહત્વની ઈનિંગ રમતા સનરાઈઝર્સે 20 ઓવરના અંતે 7 વિકેટે 139 રન બનાવ્યા હતા.